

**ข่าวประชาสัมพันธ์**

**กรุงไทยจัดเต็ม หนุน SME เข้าถึงสินเชื่อดอกเบี้ยต่ำ 3.5% พร้อมช่วยผู้ประกอบการฟื้นฟูน้ำท่วม ดอกเบี้ยเริ่มต้น 2.5% นาน 12 เดือน**

ธนาคารกรุงไทย เคียงข้างธุรกิจ SME จัดเต็มสินเชื่อดอกเบี้ยต่ำ 3.5% ต่อปี ช่วยเสริมสภาพคล่อง   
พลิกธุรกิจให้เติบโต พร้อมออกมาตรการสินเชื่อฟื้นฟูกิจการ ดอกเบี้ยเริ่มต้น 2.5% ต่อปี ช่วยผู้ประกอบการที่ได้รับผลกระทบจากน้ำท่วม ลดภาระการเงิน ก้าวข้ามวิกฤติและฟื้นตัวอย่างแข็งแรง

**ธนาคารกรุงไทย** ในฐานะธนาคารพาณิชย์ของรัฐ มุ่งมั่นขับเคลื่อน **“นวัตกรรมสร้างคุณค่า ตอบโจทย์ลูกค้า สู่ความยั่งยืน”** พร้อมสนับสนุนผู้ประกอบการ SME ให้เติบโตแข็งแกร่ง เป็นกำลังสำคัญในการขับเคลื่อนเศรษฐกิจให้เติบโตอย่างยั่งยืน โดยสนับสนุนผู้ประกอบการเข้าถึงสินเชื่อดอกเบี้ยต่ำ ภายใต้โครงการสินเชื่อ  
ดอกเบี้ยต่ำ (**Soft Loan)** ตามโครงการจากภาครัฐฯด้วยอัตราดอกเบี้ยต่ำสุดเพียง 3.5% ต่อปี คงที่ 2 ปีแรก วงเงินสินเชื่อสูงสุดต่อรายไม่เกิน 40 ล้านบาท เพื่อช่วยเสริมสภาพคล่องธุรกิจให้กับผู้ประกอบการ SME สามารถ  
ขยายกิจการได้อย่างมั่นคงในช่วงที่ภาวะเศรษฐกิจยังขยายตัวไม่เต็มที่ และหลายพื้นที่ได้รับผลกระทบจากสถานการณ์น้ำท่วม

ทั้งนี้ ธนาคารจัดเตรียมสินเชื่อ 5 ประเภทที่ตอบโจทย์ความต้องการของผู้ประกอบการ SME ได้อย่างครอบคลุม ดังนี้

1. **สินเชื่อ SME ไซส์เล็ก** สำหรับร้านค้ารายย่อยและธุรกิจขนาดเล็กที่ใช้แอปพลิเคชันของธนาคารกรุงไทย และค้าขายบนแพลตฟอร์มออนไลน์ กู้ได้สูงสุด 3 ล้านบาท ไม่มีหลักทรัพย์ค้ำประกัน สนับสนุนธุรกิจให้มีเงินทุนหมุนเวียน เสริมสร้างความแข็งแกร่งให้กับผู้ประกอบการในทุกสภาวะเศรษฐกิจ
2. **สินเชื่อ SME ผ่อนนาน 20 ปี** ออกแบบมาเพื่อผู้ประกอบการที่ต้องการผ่อนชำระในระยะยาว ทำให้ธุรกิจสามารถบริหารจัดการเงินทุนได้อย่างยืดหยุ่น วงเงินกู้สูงสุด 20 ล้านบาท
3. **สินเชื่อ SME วงเงินสูง X3** สำหรับผู้ประกอบการที่ต้องการขยายธุรกิจ เช่น เปิดสาขาใหม่ หรือเสริม  
   สภาพคล่องทางการเงิน วงเงินกู้สูงสุด 3 เท่าของมูลค่าหลักประกัน สูงสุดไม่เกิน 20 ล้านบาท
4. **สินเชื่อ SSME EEC 4.0**: สนับสนุนผู้ประกอบการ และคู่ค้าธุรกิจที่เกี่ยวข้อง หรือ Supply Chain ในพื้นที่ภาคตะวันออก ได้แก่ ชลบุรี ระยอง ฉะเชิงเทรา จันทบุรี และตราด กู้ได้สูงสุด 3 ล้านบาท ไม่มีหลักทรัพย์  
   ค้ำประกัน ช่วยสนับสนุนเศรษฐกิจในเขตพื้นที่พัฒนาเศรษฐกิจพิเศษภาคตะวันออก
5. **สินเชื่อ SME เพื่อธุรกิจขนาดกลาง** สำหรับผู้ประกอบการที่มียอดขายมากกว่า 100 ล้านบาทต่อปี   
   ที่ต้องการเพิ่มสภาพคล่อง หรือ ลงทุนธุรกิจ รับวงเงินสูงสุด 40 ล้านบาท ผ่อนนานสูงสุด 10 ปี

นอกจากนี้ ธนาคารมีความห่วงใยผู้ประกอบการที่ได้รับผลกระทบสถานการณ์น้ำท่วมเฉียบพลันในหลายพื้นที่ของประเทศ สร้างความเสียหายต่อทรัพย์สินและธุรกิจเป็นวงกว้าง จึงออกมาตรการช่วยเหลือผู้ประกอบการ SME เพื่อช่วยลดภาระทางการเงิน ครอบคลุมการลดดอกเบี้ย และลดค่างวดชำระหนี้ และช่วยเหลือผู้ประกอบการ SME ที่ต้องการฟื้นฟูกิจการ ดอกเบี้ยเริ่มต้น 2.5% ต่อปี เป็นเวลา 12 เดือน สามารถเข้าร่วมมาตรการได้ถึงวันที่ 31 มีนาคม 2568

ทั้งนี้ การสนับสนุนผู้ประกอบการ SME ในครั้งนี้ จะช่วยให้ผู้ประกอบการสามารถฟื้นฟูธุรกิจ ในช่วงที่เศรษฐกิจยังฟื้นตัวได้ไม่เต็มที่ ซึ่งในระยะข้างหน้าจะมีมาตรการภาครัฐ ทั้งมาตรการกระตุ้นเศรษฐกิจ การดึงดูด  
การลงทุนจากต่างประเทศ การลดภาระค่าใช้จ่าย รวมถึงมาตรการเพิ่มกำลังซื้อผู้บริโภค เข้ามาขับเคลื่อนเศรษฐกิจ  
ให้เติบโตต่ออย่างต่อเนื่อง

ผู้ที่สนใจสอบถามรายละเอียดเพิ่มเติมได้ที่ Krungthai Contact Center 02-111-1111 หรือที่ธนาคารกรุงไทยทุกสาขาและสำนักงานธุรกิจทั่วประเทศ

**ทีม Marketing Strategy**

**1 พฤศจิกายน 2567**